נהג יהודי שנסע במוצאי שבת האחרונה לבדו ברחוב סלאח א-דין במזרח ירושלים נקלע לניסיון לינץ', כשקבוצת צעירים שהבחינה בו החלה לתקוף את המכונית, השליכה אבנים וניפצה את השמשות. למזלו של הנהג, שוטר שסיים משמרת ובמקרה נסע רכב אחד לפניו - הגיב במהירות, ירה באוויר והבריח את המתפרעים. התיעוד הדרמטי פורסם באתר חדשות 0404.

לעדכונים נוספים ושליחת הסיפורים שלכם - היכנסו לעמוד הפייסבוק של החדשות

הצעירים הערבים שהקיפו את המכונית החלו לחבוט בה וליידות אבנים, ובשלב מסוים אף ניפצו את שמשות הרכב. רגע לפני שהם מצליחים להגיע לנהג עצמו הבחין במתרחש, חוקר משטרה שסיים משמרת ונסע במכוניתו הפרטית - והתערב.

הוא יצא החוצה מהרכב וירה מספר יריות באוויר, יריות שהניסו את התוקפים. בכך הצליח השוטר לחלץ את הנהג המותקף שנפצע קל, טופל ושוחרר לביתו. למכונית נגרם נזק כבד, שני חשודים במעורבות באירוע נעצרו.

אל תפספסו את ועידת המשפיעים 2019! בואו לראות את נבחרת הכתבים המובילה בישראל במפגשים יוצאי דופן, פנים אל פנים עם האנשים המשפיעים במדינה >>> מהרו להירשם עוד היום